Պարդուբիցե

Պարդուբիցե (, , ), քաղաք Չեխիայի կենտրոնական մասում՝ Էլբայի և Խրուդիմկայի միախառնման վայրի շրջակայքում, երկրի մայրաքաղաք Պրահայից մոտավորապես 100 կիլոմետր դեպի արևելք, ծովի մակերևույթից միջին հաշվով 225 մետր բարձրության վրա (ընկած է Էլբայի գետահովտում)։ Պարդուբիցեի երկրամասի և նույնանուն շրջանի վարչական կենտրոնն է։ Զբաղեցնում է 82,7 կմ² տարածք, բնակչության թվաքանակը 2021 թվականի տվյալներով եղել է 91.755:

Պատմություն 

Պատմական փաստաթղթերում առաջին անգամ հիշատակվել է 1295 թվականին, սակայն բնակավայրի հիմնադրման տարեթիվ ընդունված է համարել 1340 թվականը (թեև նրա ներկայիս տարածքում դեռևս XIII դարի սկզբներին գոյություն է ունեցել վանական համալիր)։ Մինչև 1918 թվականը գտնվել է Բոհեմիայի թագավորության Պարդուբիցեի պովյատի կազմում։ XV—XVI դարերում բուռն ծաղկում է ապրել, բայց Երեսնամյա պատերազմի շրջանում անկում է գրանցվել։ Քաղաքի տնտեսական հաջորդ վերելքը տեղի է ունեցել XIX դարում, երբ շահագործման է հանձնվել նրա երկաթուղային կայարանը։ Տարիների ընթացքում Պարդուբիցեն դարձել է քիմիական, նավթավերամշակման արդյունաբերության, մեքենաշինության կենտրոն։ Արդյունաբերական խոշոր ձեռնարկություններից են «Սինթեզիա» քիմիական գործարանը, նավթավերամշակման «Պարամո» գործարանը, ծանր մետալուրգիայի և էլեկտրոնիկայի մեկական ձեռնակություն։ 

Քաղաքի պատմական կենտրոնը լավ պահպանվել է և գտնվում է պետության հովանու ներքո։ Նշանավոր պատմական հուշարձաններից են Պարդուբիցեի ամրոցը, Սուրբ Բարդուղիմեոսի կոստյոլը, հին քաղաքամասի շինությունները։ 

Պարդուբիցեն համբավվել է նաև մարզական խոշոր իրադարձություններով, որոնցից են ձիարշավների, մոտոարշավների, շախմատի միջազգային մրցումները, Չեխիայի գոլֆի բաց առաջնությունը։

Քույր քաղաքներ 
Պարդուբիցեն բարեկամական ու գործընկերային սերտ կապեր է հաստատել հետևյալ քաղաքների հետ

Անվանի պարդուբիցեցիներ 
 Ռադեկ Բաբորեկ (* 1976) — երաժիշտ (վալտորնահար)
 Ֆիլիպ Բանջակ (* 1983) — երգիչ (բարիտոն)
 Դոմինիկ Հաշեկ, նախկին հոկեյիստ, եղել է NHL-ի Detroit Red Wings թիմի և մի քանի այլ ակումբների դարպասապահը
 Ալես Հեմսկի, հոկեյիստ, հանդես է գալիս Հոկեյի ազգային լիգայում (NHL-ում)

Բնակչություն

Պատկերասրահ

Ծանոթագրություններ

Գրականություն 
 Movsesian, Sergei; Klima, Lukas (2009). Czech Open: Pardubice Phenomenon. Caissa Hungary. ISBN 978-80-86725-08-6.

Արտաքին հղումներ 

 Պաշտոնական կայքը 
 Զբոսաշրջային ուղեցույց

Չեխիայի քաղաքներ
Չեխիայի բնակավայրեր